***ТЕХНИЧЕСКА СПЕЦИФИКАЦИЯ***

Настоящата спецификация съдържа информация относно изискванията на Възложителя по отношение на услугата по предмета на обществената поръчка, както и по отношение на участниците, които ще подават оферти за изпълнение на обекта на обществената поръчката, както следва:

I. Относно услугата по предмета на обществената поръчка:

1.1. Участникът, определен за изпълнител по реда на ЗОП следва да осигурява денонощна невъоръжена физическа охрана и пропускателен режим на офис сградата на сграден комплекс, паркинги и двор на “УСБАЛО” ЕАД (всички наричани общо по-долу “обект”).

1.2. Срокът за предоставяне на посочената услуга е две години, считано от датата на сключване на договор между Възложителя и участникът, класиран на първо място.

1.3. Охраната и пропускателния режим по т. 1.1. следва да се осъществяват, както следва: - Централен вход, разположен от към ул. “Пловдивско поле” - 24 часова охрана, седем дни седмично и пропускателен режим;

- Паркинг за служебни автомобили на дружеството, намиращ се до централен вход. Входът се намира от към ул. “Пловдивско поле ”- 24 часова охрана, седем дни седмично;

- Видеонаблюдение на периметрите около сградния комплекс и в него.

- Предоставяне на услугата ,,СОТ‘‘ за 24 броя обекти, както следва:

* В главната сграда са изградени 1бр. СОТ със 16 зони
* В сградата на експериментален блок – 1бр СОТ
* В барака №1 – 1бр. СОТ
* В сградата на „Патоморфология“ – 1бр. СОТ
* В хранителен склад – 1бр. СОТ
* В Болнична аптека – 1бр СОТ
* В Главна каса- 1бр СОТ
* В помещенията на телегаматерапевтична уредба
* Охрана на ускорителният комплекс

- Абонаментно обслужване на системите за контрол на достъп и видеонаблюдение, както следва:

* 35бр. камери към 3бр DVR
* 5бр. камери към 1 DVR към „Администрация“
* 11бр. камери в нова сграда Клиника по лъчелечение
* Бариери за МПС – 7бр
* Контрол на достъпа – 18бр. на врати и 2 бр. на служебни асансьори

Пожароизвестителна система както следва:

* ПИЦ1 – Операционна, Гамакамера, Лъчелечение, Клиника по Нуклеарна медицина, Болнична кухня, Стерилизационна, Годишен архив – временен
* ПИЦ2 – Клиника по химиотерапия – 2ри полуетаж
* ПИЦ3 – Торакална клиника
* ПИЦ4 – Администрация
* ПИЦ5 – В сградата на експерименталния блок
* ПИЦ6 – Клиника по Урология
* ПИЦ7 – Нова сграда Клиника по Лъчелечение

1.4. Изисквания относно организацията на охраната на обекта: - Денонощна охрана; - Брой постове - 3 (три),: 2 (два) дневни и 1 (един) нощен - Брой охранители: 7 (седем)., в това число и началник охрана.

1.5. Сградния комплекс на “УСБАЛО” ЕАД се намира в град София, на ул. “Пловдивско поле” № 6 и граничи от трите страни с оформен двор, достъпен за хора и автомобили от ул. “Пловдивско поле”. В сградите се помещават клиники, кабинети, лаборатории и администрацията на дружеството. Около и пред сградите са разположени прилежащи паркинги. Сградния комплекс представлява масивна шест етажна постройка и се състои от три корпуса и три самостоятелни сгради и прилежащи части (стълбища и коридори, болнични стай, кабинети и санитарни възли и др.) с обща площ от 10 000 кв.м. . - Видеонаблюдение - монтирани стационарни камери със записващи устройства. - Алармени системи против проникване - монтирана e локална СОТ. - Изградена e пожароизвестителна система. - Изградено e охранително осветление: външно и вътрешно - работещи. - Комуникационни средства - стационарна телефонна връзка в помещение на охраната чрез АТЦ. Налично GSM покритие. Поставени са три броя бариери.

1.6. Участникът трябва да разработи и представи с офертата си план за организацията на физическата охрана на обекта със следния обхват и съдържание:

1.6.1. Основни подходи за реализиране на охраната, особености на охранявания обект, разположение и характеристика;

 1.6.2. Противопожарна безопасност на обекта;

1.6.3. Инженерно-технически съоръжения и други елементи от значение за охраната на обекта; 1.7.4. Организация на охраната и пропускателния режим;

1.6.5. Състав и сили на физическата охрана;

1.6.6. Организация на комуникационната система;

1.6.7. Форми и организация на контрол, в т.ч. и организация на взаимодействието с Възложителя и органите на МВР;

1.6.8. Организация на дейността и тактика на действия при различни ситуации;

 1.6.9. Действие на охраната при нормална обстановка и екстремни ситуации в обекта;

1.6.10. Данни за монтиране на видеокамери и други технически средства;

1.6.11. Документация на обекта.

II. Относно техническите възможности и квалификация на участниците:

2.1. Участникът трябва да притежава валиден Лиценз за извършване на частна охранителна дейност, издаден по реда на Закона за частна охранителна дейност. Копие от този лиценз се прилага към офертата на участника.

2.2. Участникът трябва да притежава валиден Лиценз за собствена радиочестота за извършване на охранителна дейност от Комисията за регулиране на съобщенията. Копие от този лиценз се прилага към офертата на участника.

2.3. Участникът трябва да разполага с техническо оборудване и технически системи за сигурност (специалните технически средства за комуникация и незабавна връзка с МВР и Възложителя, средствата за сигнализация, средствата за самозащита, униформено облекло, отличителни знаци, транспорт, и всички други средства и способи, които ще бъдат използвани от участника при изпълнение на поръчката). В офертата си участникът предоставя информация и при необходимост копия от документи, удостоверяващи спазването на изискванията по настоящия параграф.

2.4. Участникът трябва да има въведена система за управление на качеството ISO 9001:2008. Копие от документите за удостоверяване на това обстоятелство, се прилагат към офертата на участника.

2.5. Участникът трябва да има въведена система за управление на здравето и безопасността при работа съгласно международен стандарт BS OHSAS 18001:2007. Копие от документите за удостоверяване на това обстоятелство, се прилагат към офертата на участника.

2.6. Участникът трябва да притежава въведена система за управление сигурността на информацията ISO/IEC 27001:2005. Копие от документите за удостоверяване на това обстоятелство, се прилагат към офертата на участника.

2.7. Участникът трябва да притежава удостоверение за вписването му в регистрите на администраторите на лични данни. Копие от това удостоверение се прилага към офертата на участника.

2.8. Служителите на участника следва да са преминали обучение по ЗЧОД и да са тествани за физическа пригодност. В офертата си участникът предоставя информация и при необходимост копия от документи, удостоверяващи спазването на изискванията по настоящия параграф.

2.9. Участникът трябва да притежава валидна към датата на подаване на офертата си задължителна застраховка “Трудова злополука” на работниците и служителите си. Копие от тази застраховка се прилага към офертата на участника.

2.10. Участникът следва да има изпълнени поне три договора, сходни с предмета на обществената поръчка за последните 3 години, считано от крайния срок за подаване на офертите, с посочване на стойностите, датите и получателите, заедно с доказателства за извършената услуга.

2.11. При подписване на договора участникът, определен за изпълнител на обществената поръчка, трябва да представи на Възложителя валидна застрахователна полица за “Обща гражданска отговорност” спрямо трети лица при извършване на професионалната си дейност с лимит за едно събитие 100 000 лв., но не по-малко от стойността на щетата по възстановителна цена и агрегатен лимит за щети до 500 000 лв. Тази застрахователна полица следва да е валидна през срока на действие на договора за изпълнение на обществената поръчка.